`Yan Shi`a Sun Nemi Ganin Buhari Akan Sheik Zakzaky - Labarai Ingantattu
Home / Hausa Stuff / `Yan Shi`a Sun Nemi Ganin Buhari Akan Sheik Zakzaky
`Yan Shi`a Sun Nemi Ganin Buhari Akan Sheik Zakzaky
‘Yan Shi’a Sun Nemi Ganin Buhari Akan Sheik Zakzaky
Kimanin shekara guda kenan ‘yan Shi’a sun maida Abuja tamkar gida a wajansu a inda suka maida kowacce rana suna fitowa a manya manyan titunan garin suna masu nuna bukatar su kan cewa a sake Malamin su Sheik Zakzaky wanda ke tsare kimanin shekaru uku, tun bayan a rangamarsu da sojoji a watan Disambar 2015 a garin Zaria.
Daga bisani salon nasu ya fara canzawa inda suka fara rubuce-rubuce a manyan allunan talla da kuma jikin gine-ginen gwamnatin na batanci ga Shugaba Buhari da gwamnatinsa.
Kwanakin baya sun je ma’aikatar Sharia suka rufe suna masu fadin ba a yi musu adalci ba. Ko a makonni biyu da suka gabata, dandazon ‘yan Shi’a sun nufi fadar Shugaban kasa wato Villa, inda suka dinga ikirarin sai sun je da karfi, suna masu fadin a sake musu Malaminsu.
A bangaren jami’an tsaro sun hana su shiga sun nemi da su kawo a rubuce cewa suna so su ga Buhari akan Malaminsu. Inda a yau suka rubuta takardar suka mika ga jami’an tsaro da alkawarin za su mika korafin ga shugaba Buhari.